De to lagene som rykket opp fra 1. divisjon var Donn og Linderud-Grei. Linderud-Grei debuterte i Toppseriesammenheng, og er det første laget fra Oslos østside siden Bøler Idrettsforening rykket ned i 1997-sesongen. Donn har tre suksessive sesonger i den øverste divisjonen, men rykket selv ned i 1995-sesongen. For første gang siden 2007-sesongen rykket ikke begge lag ned. Fløya rykket ned etter åtte år i Toppserien. Linderud-Grei endte på plassen foran, men Donn fikk ikke fornyet kontrakt, og rykket selv ned, på tross av at de hadde en trygg plassering. Nedrykket for Fløyas del ble klart i den 21. serierunde, da Fløya tapte, og hadde fem poeng opp til den nest siste plasseringen. Ettersom det var relativt sannsynlig at Donn ikke ville kunne møte kravene for fornyet toppseriekontrakt, var kampen mellom Kattem og Linderud-Grei om en nest siste plassen av mindre betydning. Imidlertid ble kampen avgjort i siste serierunde til Kattems fordel, da de slo Fløya, mens Linderud-Grei ikke lyktes i å slå et Klepp-lag som hadde lite å spille for.